Diari Oficial de la Generalitat Valenciana


Sumari del DOGV 8428, del 21-11-2018 (2018/10643)

RESOLUCIÓ de 16 de novembre de 2018, de la Secretaria Autonòmica d'Educació i Investigació, per la qual s'estableix la dotació de recursos econòmics als centres públics educatius de titularitat de la Generalitat per a desenvolupar les modalitats formatives projectes de formació en centres, grups de treball i seminaris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10041


Data del document
:   16-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 16 de novembre de 2018, de la Secretaria Autonòmica d'Educació i Investigació, per la qual s'estableix la dotació de recursos econòmics als centres públics educatius de titularitat de la Generalitat per a desenvolupar les modalitats formatives projectes de formació en centres, grups de treball i seminaris. [2018/10462]  
La Resolució de 28 de setembre de 2018, de la Secretaria Autonòmica d'Educació i Investigació, per la qual es convoquen les modalitats formatives projectes de formació en centres, grups de treball i seminaris (DOGV 39810), indica en l'apartat dèsset, Recursos econòmics per a la realització dels PFC, dels grups de treball i dels seminaris, que «la Subdirecció General de Formació del Professorat, a través del Servei de Planificació i Gestió del Professorat, establirà el procediment per a l'assignació dels recursos econòmics, en concepte de despeses de funcionament, per al desenvolupament dels PFC, dels grups de treball i dels seminaris que hagen sigut autoritzats als centres públics educatius de titularitat de la Generalitat que impartisquen ensenyaments d'Educació Infantil, d'Educació Primària, d'Educació Secundària Obligatòria, de Batxillerat, de Formació Professional, d'Educació Especial, d'Ensenyaments de Règim Especial i d'Educació de Persones Adultes.»  
  
Per consegüent, i de conformitat amb l'article 6.1 del Decret 186/2017, de 24 de novembre, del Consell, i l'article 14 de l'Ordre 65/2012, i vista la proposta de 25 d'octubre del subdirector general de Formació del Professorat, aquesta Secretaria Autonòmica d'Educació i Investigació resol:  
  
Primer. Objecte  
Aquesta resolució té per objecte establir la dotació de recursos econòmics als centres educatius públics de titularitat de la Generalitat que impartisquen ensenyaments d'Educació Infantil, d'Educació Primària, d'Educació Secundària Obligatòria, de Batxillerat, de Formació Professional, d'Educació Especial, d'Ensenyaments de Règim Especial i d'Educació de Persones Adultes per a desenvolupar les modalitats formatives projectes de formació en centres, grups de treball i seminaris autoritzades per al curs 2018-2019.  
  
Segon. Recursos econòmics per a la realització dels PFC, dels grups de treball i dels seminaris  
Els centres públics educatius indicats en l'apartat anterior podran rebre, en concepte de despeses de funcionament, recursos econòmics per al desenvolupament dels PFC, dels grups de treball i dels seminaris.  
  
  
Tercer. Finançament  
El finançament, fins a un màxim d'1.500.000,00 euros, serà amb càrrec a l'aplicació pressupostària 98.32.38.209.50.1, de l'exercici pressupostari de 2018.  
  
Quart. Comissió d'assignació de recursos econòmics  
1. La comissió de selecció, constituïda en compliment de l'apartat deu de la Resolució de 28 de setembre de 2018, de la Secretaria Autonòmica d'Educació i Investigació, per la qual es convoquen les modalitats formatives projectes de formació en centres, grups de treball i seminaris, es constituirà en comissió d'assignació de recursos econòmics.  
  
2. La comissió ajustarà la seua actuació al que disposen els articles 15 i següents de la Llei 40/2015, d'1 d'octubre, de règim jurídic del sector públic.  
3. A més de les funcions indicades en l'apartat deu de la Resolució de 28 de setembre de 2018, de la Secretaria Autonòmica d'Educació i Investigació, per la qual es convoquen les modalitats formatives projectes de formació en centres, grups de treball i seminaris, seran funcions d'aquesta comissió:  
a) Assignar els recursos econòmics a cada centre segons els criteris establits en l'apartat cinqué d'aquesta resolució.  
b) Elevar a la Secretaria Autonòmica d'Educació i Investigació la proposta d'assignació econòmica de cada centre.  
  
Cinqué. Criteris de baremació i de quantificació econòmica  
1. L'assignació econòmica es farà als centres. En el cas dels PFC de modalitat intercentres es farà al centre coordinador, i en el cas dels grups de treball i dels seminaris es farà al centre on estiga adscrita la persona que els coordine.  
2. L'assignació econòmica corresponent a cada centre es realitzarà de forma proporcional a la puntuació que se li assigne.  
3. L'assignació de punts a cada centre es farà segons els criteris següents:  
3.1. Modalitats amb participació de professorat d'un únic centre:  
- Per cada PFC: 250 punts.  
- Per cada grup de treball: 50 punts.  
- Per cada seminari: 100 punts.  
3.2. Modalitats intercentres, amb participació de professorat de més d'un centre:  
- Per cada PFC: 315 punts.  
- Per cada grup de treball: 60 punts.  
- Per cada seminari: 125 punts.  
4. Una vegada assignada la puntuació total a cada centre, es calcularà la correspondència entre la puntuació i l'assignació econòmica, per a això es dividirà l'import total dels recursos econòmics assignats a la convocatòria entre la suma total de punts obtinguts per tots els centres participants, i s'assignarà a cada punt el seu valor econòmic.  
A cada centre se li assignarà el resultat del càlcul de la part sencera obtinguda de multiplicar els punts assignats al centre pel valor unitari de cada punt.  
  
Sisé. Resolució  
1. La Secretaria Autonòmica d'Educació i Investigació publicarà, en la pàgina web de la Conselleria d'Educació, Investigació, Cultura i Esport, http://www.ceice.gva.es, l'assignació econòmica als centres públics educatius de titularitat de la Generalitat, indicats en l'apartat primer, per al desenvolupament dels PFC, els grups de treball i els seminaris seleccionats segons la Resolució de 28 de setembre de 2018, de la Secretaria Autonòmica d'Educació i Investigació, per la qual es convoquen les modalitats formatives projectes de formació en centres, grups de treball i seminaris.  
2. Les persones que coordinen les accions formatives disposaran de 7 dies naturals per a presentar, davant de la direcció del CEFIRE que haja valorat la seua sol·licitud, les reclamacions que estimen oportunes.  
3. Una vegada resoltes les reclamacions, la Subdirecció General de Formació del Professorat realitzarà la proposta definitiva de l'assignació econòmica als centres públics educatius de titularitat de la Generalitat, indicats en l'apartat primer, per al desenvolupament dels PFC, els grups de treball i els seminaris seleccionats segons l'esmentada Resolució de 28 de setembre de 2018. Aquesta proposta serà elevada al secretari autonòmic d'Educació i Investigació.  
4. El secretari autonòmic aprovarà l'assignació econòmica als centres educatius de titularitat de la Generalitat, indicats en l'apartat primer, per al desenvolupament dels PFC, els grups de treball i els seminaris seleccionats segons l'esmentada Resolució de 28 de setembre de 2018 i la publicarà en la pàgina web de la Conselleria d'Educació, Investigació, Cultura i Esport, http://www.ceice.gva.es. Mitjançant aquesta publicació s'entendran notificats, amb caràcter general, tant els centres com el professorat participant.  
5. El termini màxim per a resoldre aquesta convocatòria serà de 3 mesos des de la data d'efectes de la convocatòria.  
6. L'efecte que produirà el silenci administratiu, si transcorre el termini màxim sense que es dicte i es notifique la resolució corresponent, serà desestimatori.  
  
Seté. Obligacions dels centres  
Els centres que hagen rebut una assignació econòmica per a desenvolupar PFC, seminaris i grups de treball han de complir les obligacions següents:  
a) Realitzar les activitats durant el curs 2018-2019.  
b) Assignar la quantitat rebuda per a despeses generals de les activitats de formació.  
c) Presentar, abans del 20 de juliol de 2019, la documentació següent:  
c.1) Memòria econòmica  
c.2) Còpia de les factures que acrediten les despeses generades en formació del professorat en què s'especifique cadascun dels conceptes que s'estableixen.  
c.3) Relació de professionals i institucions que han impartit la formació, amb el títol de la ponència impartida, el nombre d'hores i la data de realització.  
  
Huité. Forma de pagament  
1. L'assignació econòmica, una vegada concedida, serà entregada per transferència bancària en el centre docent mitjançant ordres de pagament en ferm, a proposta de la SAEI, amb càrrec al pressupost anual de l'exercici 2018.  
2. En cas que no siga entregada al CEFIRE corresponent la documentació final que reculla els resultats de les activitats de formació, el centre educatiu estarà en l'obligació de reintegrar l'import concedit.  
  
  
Nové. Justificació de les despeses  
1. En el desenvolupament de les activitats de formació podran presentar-se, per a la seua justificació, les despeses següents:  
a) Docència o assessorament d'experts externs al centre.  
b) Desplaçaments, només en aquells casos en què les activitats de formació es realitzen en centres de localitat diferent de la del centre coordinador, o quan siga necessari per al desenvolupament d'alguna activitat.  
c) Materials no inventariables directament relacionats amb l'activitat formativa.  
2. La quantitat rebuda es dedicarà íntegrament a les activitats de formació i caldrà ajustar-se al que disposa l'article 304 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic.  
3. Donat el caràcter de sobredotació per despeses extraordinàries de funcionament, en els documents de control de l'activitat econòmica del centre s'hauran d'especificar clarament els ingressos i les despeses que es produïsquen a conseqüència de les actuacions del PFC, del seminari o del grup de treball.  
  
València, 16 de novembre de 2018.- El secretari autonòmic d'Educació i Investigació: Miguel Soler Gracia.